Ex Machina

Ex Machina er en britisk science fiction-thriller fra 2014. Filmen er skrevet og regissert av Alex Garland, og har Domhnall Gleeson, Alicia Vikander og Oscar Isaac i hovedrollene.

Produksjon
Større deler av filmen er filmet i Juvet landskapshotell og området rundt i Valldal i Norge. Rundt 100 personer fra Universal Studios var involvert i produksjonen på stedet. Naturen i området skulle forestille Alaska. Innspillingen var god reklame for hotellet.

Handling 
Caleb (Domhnall Gleeson), en koder i verdens største internettselskap "Bluebook", vinner en konkurranse om å få tilbringe en uke sammen med den svært anonyme grunnleggeren av selskapet, Nathan (Oscar Isaac) . Men når Caleb kommer til det fjerne området, finner han ut at han må være med i et merkelig og fascinerende eksperiment (Turingtest) hvor han må samhandle med verdens første kunstige intelligens, en vakker robotjente ved navn Ava (Alicia Vikander) . Etterhvert som eksperimentet utfolder seg, begynner Caleb å synes synd på Ava og planlegger å sette henne fri. Samtidig forteller Ava Caleb at han ikke må stole på Nathan, mens Nathan insisterer på at han har blitt manipulert av Ava. Hvem som forteller sannheten, er det bare tiden som vil vise.

Rolleliste 
 Domhnall Gleeson som Caleb
 Alicia Vikander som Ava
 Oscar Isaac som Nathan
 Sonoya Mizuno som Kyoko
 Corey Johnson som Jay
 Symara A. Templeman som Jasmine
 Elina Alminas som Amber
 Gana Bayarsaikhan som Jade
 Tiffany Pisani som Katya
 Claire Selby som Lily

Mottakelse 

Dagbladets anmelder karakteriserte den som en usedvanlig smart B-film og terningkast 5. Anmelderen mente naturscenene brøt på en uheldig måte med scenene fra det minimalistiske interiøret. Aftenposten beskrev filmen som sofistikert og elegant, og roste kontrasten mellom naturscener og det kunstige, og ga 5 av 6 poeng.

Referanser

Eksterne lenker 
 
 

Filmer fra 2015
Britiske science fiction-filmer
Britiske thrillerfilmer
Engelskspråklige filmer
Oscar-vinnere (visuelle effekter)
Filmer innspilt i Norge